Tret de ràdio Catalunya ( http://www.radiocatalunya.ca/principal.htm ) HERIBERT BARRERA: "NO HI HA D´HAVER IGUALTAT D´OPORTUNITATS PER ALS QUI NO CONEIXEN EL CATALÀ" L'expresident del Parlament, el republicà Heribert Barrera, ha afirmat que no hi ha d'haver igualtat d'oportunitats per als que desconeixen el català. Barrera ho ha dit durant un acte de suport a la Plataforma per l'Estatut que ens Fa Falta, al qual han assistit els expresidents Joaquim Xicoy i Joan Rigol. Aquest col·lectiu vol que sigui competència exclusiva de la Generalitat la regulació del català. A més, demanen que el nou Estatut reculli el reconeixement dels drets històrics, un finançament pròxim al concert econòmic basc i el blindatge de competències. L'expresident del Parlament Heribert Barrera ha reclamat que saber català sigui imprescindible per "viure millor i tenir millors oportunitats a Catalunya". "Hem de ser valents i dir-ho. Iguals oportunitats per tots, no. A França, qui no sap francès no té les mateixes oportunitats que els altres. Als Estats Units, l'immigrant que arriba i no sap anglès no té les mateixes oportunitats que els altres", ha afegit. "Per l'Estatut que ens fa falta" Barrera ha fet aquestes consideracions en un acte convocat per la Plataforma per l'Estatut que ens Fa Falta, a la qual també estan adherits dos expresidents del Parlament més, Joan Rigol i Joaquim Xicoy. Aquesta plataforma defensa un Estatut que inclogui un model de finançament semblant al concert basc, que invoqui els drets històrics de Catalunya, que estableixi el deure de conèixer el català i el blindatge de les competències de la Generalitat. El col·lectiu, que considera aquests punts irrenunciables, s'ha mostrat escèptic sobre l'abast en matèria competencial que tindrà finalment el nou Estatut. Durant l'acte, el democristià Joaquim Xicoy ha qüestionat la independència del Consell Consultiu, informa "catalunyainformacio.com" (17/III/2006) --------- ...el democristià Joaquim Xicoy ha qüestionat la independència del Consell Consultiu, I això deu n'hi dó, també 
No n'hi ha, d'igualtat d'oportunitats. Ja es demana el nivell C de català per a molts càrrecs.
M'agradaria saber quines mesures proposa aquest senyor que no s'estiguin portant ja a terme. 
Montag, sort que saps perfectament català, que si no, et veuries fora de la teva feina, pel que sembla per a alguns no importa gaire la capacitat intelectual de cadascú, és molt més important que sapigues català encara que siguis un perfect imbécil. A on anirem a parar???? 
Per vosaltres és necessari que tot déu sàpiga la llengua que segons el malparit borbó "nunca fue de imposición", però per a nosaltres això no ha de ser necessari? Ja comences a deixar anar els gens ejpanyols???
Per mi no és necessari que s'exigeixi coneixements de cap llengua a ningú que no necessiti veritablement aquesta llengua per a la seva feina. Que j sàpiga, no es demanen certificats de castellà a ningú, i això em sembla molt bé. Tampoc no em sembla bé que es demanin certificats de català per a feines per les quals no és realment necessari. Salut.
Es demanen certificats de català perquè, com ja deus saber, durant molts anys no s'ensenyava català a l'escola. Per tant, hi ha molta gent que tenint estudis de grau mig o superior i havent-los cursat tots a Catalunya, no sap escriure en català. Això no passa amb el castellà perquè sempre ha sigut obligatori a l'escola. Jo mateixa, per haver acabat els estudis l'any que els vaig acabar, en teoria no tinc ni el nivell B ni el C. 
D'acord. Diguem que aquestes mesures de discriminació positiva són raonables. La meva pregunta és què més voldria el senyor Barrera que es fes per fomentar aquesta desigualtat d'oportunitats que ell defensa? No n'hi ha prou amb les mesures que ja s'han pres?
Pel que fa a l'àmbit públic: Quan jo anava a la facultat, tan sols la meitat dels professors (+ó-) impartien la classe en català. Sembla que ara la cosa continua tant malament com aleshores. Pel que fa a àmbits com la justícia, el català també és minoritari. I si busquem, també trobarem més exemples. L'altre dia em van vindre a portar una carta (una multa, els malparits!) de part de l'Ajuntament i l'home em parlava en castellà. Pel que fa a l'empresa privada, què dir!. Cada cop és més difícil trobar algú que et parli en català en feines que requereixen tracte directe amb el públic. Et sembla normal? 
Creus que a la facultat és més important que els professors parlin en català o que siguin bons en la seva especialitat? En quant a l'empresa privada, estàs a favor de que la Generalitat obligui als comerços a emprar únicament persones amb un coneixement acreditat del català?
1. Les dues coses són igual d'importants. I en molts casos no es compleix ni una condició ni l'altre. 2. Pel que fa a feines que requereixen tracte amb el públic, sí. Si fóssim un país normal seria el mateix empresari qui ho veuria com un requisit indispensable. 3. Per què et molesta tant? El teu català és molt bo, com a mínim l'escrit. Quin problema hi tens? 
Tinc el problema que no m'agraden les imposicions. L'espanyol va ser imposat, ja ho sè, i ho continua sent en alguns àmbits. Però jo dic sempre que una injustícia no s'arregla amb una altra. En qualsevol país "normal" (i sem embla que, malgrat que alguns dieu que això és el que voleu ser,us entesteu a defensar mesures que no es prenen a cap país normal), els professors d'universitat imparteixen la seva assignatura en la llengua que volen (sovint són estrangers, i es considera un honor, no un insult, que vinguin a ensenyar), i els alumnes si entenen aquesta llengua i volen anar a aquesta classe, s'hi matriculen, i si no, no. Estic segur que hi ha professors grans, fins i tot catalanoparlants que, si ara els obliguèssin a acreditar el català, plegarien. Si porten anys a la docència, qui es creu que és un polític per dir-li si té dret o no a continuar exercint-la? Per altra banda, imaginem que el teu somni es fa realitat, i que s'instaura una llei que obliga tots els aspirants a una feina, sigui pública o privada, a tenir cert nivell de català. Saps el que voldria dir això a la realitat? Que acabarien tenint preferència els catalans de soca-rel. Sí, en principi qualsevol persona pot aprendre una llengua, però clarament tindrà avantatge qui ha nascut aquí de pares catalanoparlants. Això comença a tenir connotacions una mica lletges, no trobes? Jo desitjo que Catalunya sigui independent, primer, perquè Espanya és un desastre. Segon, perquè vull que el nacionalisme i la xenofòbia quedin relegats al lloc que els hi pertoca a qualsevol societat "normal": l'extrema dreta. Salut.